open-index/open-wikipedia-markdown huggingface dataset:
Mwyllin Doo Aah

Ta **Mwyllin Doo Aah** () ny valley beg ayns Skeerey Vraddan er yn A1, y preeu-raad ta kiangley Doolish rish Purt ny h-Inshey ayns Mannin, faggys da'n Awin Doo.
Ellan y Chaisht

Ta **Ellan y Chaisht** ny **Ellan ny Caisht** (Rapa Nui: *Rapa Nui*; Spaainish: *Isla de Pascua*) ny ellan Polaneeshagh 'sy Cheayn Sheealtagh ec y voayl smoo hiar yiassagh jeh'n Troorane Polaneeshagh. Ta'n ellan ny chooid jeh'n Çhillee as eh currit fo smaght eck 'sy vlein 1888. Ta enney mooar er yn ellan er son ny 887 jallooyn cooinaghtyn er as yn ennym *[[moai]]* (focklit magh myr /ˈmoʊ.аɪ/) as ad troggit ec ny Rapanui leah. Ta'n ellan coontit myr Boayl Eiraght y Dowan lesh y chooid smoo jeh'n ellan ny hoie çheusthie jeh Pairk Ashoonagh Rapa Nui.
Cryss hraa

Ta **cryss hraa** çheet er ard jeh'n theihll as traa chadjinit un-chummit echey. Ta'n ennym **traa ynnydagh** currit urree dy cliaghtagh. Rere co-chruinnaght, ta cryssyn traa co-earrooaghey yn traa ynnydagh oc myr ashchur veih UTC (jeeagh er Traa Vean Ghreenwich myrgeddin). She UTC myrane lesh ashchur y chryss hraa yn traa ynnydagh da boayl er lheh.
Balley Keeill Charane

Ta **Balley Keeill Charane** (; ) ny valley as ny eear-chochorp reeoil ayns Oirr ny Gaeil as Boad, Nalbin. T'eh ny hoie faggys da Logh Keeill Charane er lieh-innys Chione Çheerey.
Andreas, Mannin

Ta **Andreas** ny valley beg ayns Mannin. T'eh ny hoie ayns twoaie yn ellan, ayns Skeerey Andreas.

Ta scoill ayn 'sy valley beg, Bunscoill Andreas, myrane lesh Skyll Andreas, keeill va troggit 'sy vlein 1802 lesh creggyn ass Glion Sulby. Va Cabbal Yude Noo troggit ayns 1869 ayns aght romanoil lesh toor kerrinagh.
Bayr Garroo

Ta **Bayr Garroo** () ny chlaghan ta ny hoie er crossag çheu yiass veih'n valley beg Skylley Maayl ayns Mannin.
Scannaneaght

Ta'n fockle **scannaneaght** çheet er y reihys jeh soilshaghey as shamraigyn nar ta jallooyn fotografagh da scannaneyn er nyn recortyssey. Ta'n ellyn shen feer-chianglt rish fotografeeaght.
Feeleeaght

She sorçh ellyn lettyragh ee **feeleeaght** raad dy vel y çhengey ymmydit er son e quallidyn aesthetagh as dooishtagh ayns bishaght rish, ny ayns ynnyd, y cheeal eck. Foddee feeleeaght dy ve screeut dy neuchroghagh, myr daanyn discreajagh, ny foddee ad taghyrt ayns bishaght rish ellynyn elley lheid as drama feeleeagh, hymnyn, lyreaght, ny feeleeaght phrose.
Breear neuchaghlaaee

Ayns grammeydys, ta **breear neuchaghlaaee ** çheet er breear nagh vel cass echey. Dy çhaghnoil, she breear un-arganeagh t'ayn (as eshyn y kione t'echey) as myr shen, ta ablid chianglee jeh unnane echey. Myr sampleyr, 'sy Ghaelg, ta ny breearyn *smooinaghtyn* as *keayney* neuchaghlaaee.

Shiartanse dy vreearyn, myr sampleyr, *screeu*, t'adsyn aistragh chammah's neuchaghlaaee.

Sampleyryn jeh raaghyn as breearyn neuchaghlaaee oc:
:*V'eh keayney derrey'n oie*
:*Ta mee smooinaghtyn*
:*Varr ee Jelune*
Ablid chianglee (çhengoaylleeaght)

Ayns grammeydys as çhengoaylleeaght, ta **ablid chianglee** çheet er jargaght fockle dy ghoaill arganeyn.  T'eh cosoylagh rish aistraght, agh ta aistraght çheet er cassyn ynrican; ta ablid chianglee goaill stiagh arganeyn elley.

## Sorçhyn dy ablid chianglee

*Cha nel argane erbee ec **[[breear neu-ioosagh]]**, m.s. *T'eh ceau fliaghey*.  Ga dy vel *eh* ayn, cha nel shen agh far-chione gyn keeall.  Cha nod oo cur kione erbee elley 'syn ynnyd echey.
*Ta un argane ec **[[breear neuchaghlaaee]]** (un-ioosagh, m.s. *T'eh keayney.*
*Ta daa argane ec **[[breear aistragh]]** (daa-ioosagh) m.s. *T'ee brebbal y bluckan.*
*Ta tree argane ec **[[breear daa-aistragh]]** (tree-ioosagh) m.s. *T'ee cur blaa da.*

Foddee kuse dy vreearyn goaill orroo ny smoo na un jeu. Myr sampleyr, foddee *screeu* ve neuchaghlaaee, aistraigh ny daa-aistragh.
* T'ehKIO screeuNCG.
* T'ehKIO screeuAIS lioarCAS.
* T'ehKIO screeuAIS lioarCASJ dhytCASN.

## Imraaghyn
Inshyn Goal

She **Inshyn Goal** (; ) yn ennym ta currit er yn ellanragh mooar rheamyssagh ta ny hoie magh veih coose heear ny h-Albey. Ta daa phreeu-phossan ayn: Ny h-Ellanyn Heear as ny h-Ellanyn Sthie.
Turrysid

Ta **turrysaght**, ny **turrysid** ny keayrtyn, çheet er troailtys er son cooishyn taitnyssagh, ooragh, ny dellal. Rere Reagheydys Turrysid y Dowan, ta'n fockle **turrysagh** çheet er peiagh erbee ta "jannoo troailt dys buill as ad tannaghtyn ayns buill magh ass y çhymmyltaght chajin oc er feie tammylt ny smoo na kiare ooryn as feed as er feie tammylt nagh vel ny smoo na blein lhiantagh er son corsoie, soccar, roortys, dellal as cooishyn nagh vel bentyn da obbraghey nagh vel eeckit."
Laue-cheird

Ta **laue-cheird** çheet er sorçh obbyr raad dy vel saaseyn ymmydoil as jesheenagh crooit liorish laue ny greieyn neuchramp. Dy cadjin, ta'n enmys shen currit rish aghtyn tradishoonagh son cooid dy chroo. Cha nel reddyn va jeant ec mooar-yantys ny jeshaghtyn coontit myr laue-cheirdyn.
Meanyn eddyrinsh

Ta **meanyn eddyrinsh** ny **meanyn** ymmydit ec sleih dy insh rish y cheilley as dy rheynn oayllys as fysseree rish y cheilley myr insheyder as fowder. Ta straneyssyn caghlaaee dy veanyn ta roshtyn lught fakin ny lught eaishtagh enmyssit ny meanyn mooarey.
Peintal

**Peintal**, shen dy ghra obbraghey peint, lhee, daah ny mean elley dy chur er eaghtyr ny crackan. Ayns ellyn, she peintal yn ennym t'er yn obbraghey as yn eiyrtys, as ta ny h-enmyn peintal, jalloo ny caslys currit er. Foddee oo peintal er boallaghyn, pabyr, carmeish, aamaid, glonney, lacyr, cray, ny concraid. Foddee jallooyn peintit ve jesheenit liorish duillagyn d'airh, as ta ram jallooyn peintit noa-emshiragh goaill stiagh cooid elley gollrish geinnagh, cray, as giarragyn pabyr.
Lettyraght

She yn ellyn jeh obbraghyn screeuee ee **lettyraght**. 'Sy chultoor sheear t'ad ny sorçhyn bunneydagh jeh'n lettyraght screeuee na'n far-skeealaght as y neu-far-skeealaght.
Yn Braaid

Ta'n **Braaid** ny chlaghan ayns Skeerey Marooney, Mannin. Ta'n claghan ny hoie er çheet ry-cheilley ny raaidyn A24 (Forsdal dys Doolish) as A26 (Balley Sallagh dys Glion Vian).
Balley ny Croshey

Ta **Balley ny Croshey** () ny valley beg ayns Skeerey Marooney, Mannin. Ta'n balley beg ny hoie 6 km heear veih'n phreeu-valley Doolish er yn A1, y preeu-raad eddyr Doolish as Purt ny h-Inshey. Ta'n Awin Doo roie trooid y valley beg.
Balley ny Loghey

Ta **Balley ny Loghey** ny **Balley Laagh** () ny valley beg ayns Skeerey Valley ny Loghey, Mannin. Cha nel balley ny balley beg elley 'sy skeerey.

## Y balley beg
Ta'n balley beg ny hoie er yn A3 - y preeu-raad eddyr Balley Chashtal as Rhumsaa (as y raad shen ny chooid jeh Coorse y Clieau). Ta Balley ny Loghey soit shiaght meeillaghyn çheu heear veih Rhumsaa. She boayl Droghad Valley ny Loghey, droghad cruittagh t'er ny ymmydey car ny Ratçhyn TT, t'ayns y valley beg.

Ta un thie lhionney ayns Balley ny Loghey - y "Raven" - as un çhapp ta goaill oik postagh as thie ooree beg stiagh.

Ta un vunscoill 'sy valley beg, Bunscoill Valley ny Loghey, as ee shirveishey paitçhyn eddyr 4 as 11 bleeaney d'eash. Ec y traa t'ayn ta 80 scollagyn 'sy scoill. Lurg y sheyoo blein ta ny scollagyn frastyl er Ardscoill y Benrein Ealisaid II ayns Purt ny h-Inshey ny er Scoill Ghrammadys Rhumsaa ayns Rhumsaa.

## Imraaghyn
Colby

Ta **Colby** ny valley beg ayns jiass Vannin ayns Skeerey Chairbre. T'eh ny hoie er yn A7 eddyr ny baljyn Balley Chashtal as Purt Çhiarn as faggys da'n valley beg Balley Beg.

## Shennaghys as caaghyn
Ta'n fockle Colby çheet magh ass ny focklyn Wiggynagh "Col" ("cronk") as "Byr" ("balley" ny "gowaltys").

Ta stashoon traenagh jeh cooid Raad-yiarn Gaal Vannin ayns Colby. Ta Glion Cholby ry-gheddyn 'sy valley beg chammah, as eh coontit mastey Glionteeyn Ashoonagh Vannin.

Ta'n club soccer Colby F.C. cloie nyn gloiaghyn ec Raad y Ghlion.

## Glion Cholby

She glion beg eh Glion Cholby ta soit çheu hwoaie veih'n valley, lesh biljyn unjin, faih, lhiouan, as shykey ayn. T'eh 4.9 acyryn er eaghtyr. Ta Awin Cholby roie trooid y ghlion.

## Imraaghyn
Purt Soderick

Ta **Purt Soderick** () ny chlaghan beg çheu yiass veih Doolish, preeu-valley Vannin. Va enney mooar er y chlaghan er son ny thallooyn taitnys as y traie t'ayn. Ayns ny traaghyn shoh chaie va ram eiyrtyssyn currit er bun dys yn ard shen dy aanoaghey, agh cha row ny h-eiyrtyssyn shen rahoil. Ta sym mooar ec deiney 'syn ard shen, ansherbee, er yn oyr dy vel tayrnyssyn as çhemmalaght jeh eash chaie foast ry-akin ayn. Ta cosheeaght veg as thie oast (as yn ennym "The Anchor" currit er) foast ayns ard y traie, myrane lesh shooylaghan castit (ta doont nish), ard cloie da paitçhyn, keiy ta shirveishit liorish shirveishyn assaig ynnydoil, behrtee ooaystyragh, thie mooar va goaill stiagh boayl gammanyn ayn, ploddan, as entreilys da Glion Phurt Soderick. Ec y traa t'ayn ta'n claghan ny valley scaanagh, agh 'sy traa chaie va raad yiarn caabylagh ayn as eh kianglaghey yn ynnyd lesh Raad Yiarn Raad Marrey Chione Ghoolish er-baare yn eaynin, as ta remladyn jeh foast ry-akin ayn.
Glion Muigh

Ta **Glion Muigh** ny **Glion Meay** () ny chlaghan beg er coose hiar Vannin, çheu yiass veih Purt ny h-Inshey.

Ta'n glion lesh yn ennym cheddin echey soit ayns ard y chlaghan, as ta enney mooar er y ghlion shen er son yn eas caslyssagh as y shooylaghan keylley renniagh ta goll trooid y ghlion dys y voorey. Ec bun y ghlion ta kishtey queeyl Vona Erin ry-akin, y feanish reayrtagh jerrinagh 'syn ard as ee taishbyney dy row meaineraght er ny haghyrt ayn eddyr ny bleeantyn 1740 as 1870. Ta'n glion 11.5 acyryn er eaghtyr as t'eh ny hoie er daa vroogh yn Awin Rosien. Haink y glion ayns shellooderys Eiraght Ashoonagh Vannin ayns 1960.

Ta enney er y chlaghan er son y thie lhionney, "The Waterfall Hotel", ta ny hoie ec entreilys dys y ghlion as ta soit faggys da'n eas hene.

## Kianglaghyn magh
* Oayllys mychione Glion Muigh 
* Oayllys mychione Glionteeyn as Plandailyn Vannin
Aqwa

Ta **Aqwa** ny **Sukhumi** (, *Aqwa*; , *Sokhumi*; ) ny preeu-valley er Abkhazia, ard fo arganeys er coose ny Mooir Doo t'er enney ec y Roosh, y Veneswaaley, y Nickeraag, as Naaroo myr steat neuchroghagh, as t'er enney ec dagh steat elley jeh'n AU myr pobblaght hene-reiltagh çheusthie jeh'n Çhorshey.

## Imraaghyn
Glion Vian

Ta **Glion Vian** () ny valley beg ayns Skeerey Marooney, Mannin. Ta'n balley beg ny ynnyd er coorse TT Ellan Vannin. Ta bunscoill ny skeerey, Bunscoill Varooney, v'er ny hroggal ayns ny 1980yn, ny soie ayns Glion Vian. Va'n scoill mooadit ayns 2001.
Fer sniaghtee

She jalloo deiney ta crooit lesh sniaghtey eh **fer sniaghtee**. Dy mennick, t'ad crooit liorish paitçhyn myr paart dy halee lught thie as ad kelloorey yn geurey. Ayns cooishyn ennagh, ta mooarane dy fir niaghtee crooit liorish commee ayns feaillaghyn geuree. Er yn oyr dy vel y fer sniaghtee giare-heiltagh, she sampleyr mie dy ellyn hoiagh. 

## Troggalaght

Ta sniaghtey paggal crooit nar ta sniaghtey poodyragh cadjin çheet begnagh dys y phoynt lheie echey as nar t'eh bog as cruinnagh. T'eh shen lhiggey da troggalaght vluckanyn sniaghtee mooarey rere rowlal vluckan dys y phoynt dy vel eh cha mooar as t'er laccal. My ta'n bluckan sniaghtee çheet dys bun y sniaghtee, foddee eh rassey seose faiyr, shillee, cray, a.r.e. 'Syn Oarpey as ayns America Hwoaie, ta fir niaghtee troggit lesh 3 cruinnaghyn as ad jannoo seose y kione, y colb, as y corp injil. She yn fassan cadjin t'ayn na'n fer sniaghtee dy yesheenaghey, lesh creggyn, geayl, maidjaghyn aamaid, as glassraghyn. Ta carradjeyn ny shillishyn ymmydit ry hoi'n stroin, as ta maidjaghyn aamaid ymmydit ry hoi ny laueyn as ta creggyn ymmydit ry hoi ny sooillyn (geayl dy tradishoonagh). Ta deiney ennagh cur nyn vir niaghtee ayns eaddee (bussalyn mwannal, jaggadyn, eddyn).

Ta fir niaghtee troggit 'syn Aishey Hiar lesh daa chruinney. 'Sy Çhapaan, she  (foc. *sniaghtey-[[daruma]]*) yn ennym oc.

## Ayns far-skeealaght
*Arktos, drogh-voddey 'sy straih vioghit Ghermaanagh *[[Tabaluga]]*.
**[[Bouli]]*, straih vioghit Rangagh mychione contoyrtyssyn fer sniaghtee ayns ynnyd obbee.
**[[Der Schneemann]]*, fillym bioghit giare jeh'n vlein 1943 veih'n Ghermaan.
**[[Jack Frost (fillym 1998)]]*, fillym lesh Michael Keaton raad dy vel eh dooshtey myr fer sniaghtee lurg drogh-haghyrt gleashtan.
**[[Jack Frost (fillym 1996)]]*, fillym atçhim raad dy vel marrooder çhyndaait dys fer sniaghtee.
**[[Rave Master]]*, manga Shapaanagh raad dy vel *Plue*, cumraag y feniagh, soylaghey fer sniaghtee beg.
**[[The Snowman]]*, Jalloo-lioar Ghoaldagh (1978) liorish Raymond Briggs as bioghys (1982) va stiurit ec Dianne Jackson mychione guilley t'er troggal fer sniaghtee. Ta'n fer sniaghtee çheet dy ve bio as t'eh goaill y guilley lesh dys Ard y Twoaie.
*Frosty, y fer sniaghtee ennymagh 'syn arrane paitçhey *[[Frosty the Snowman]]*, lesh pioban jeeas arroo, stroin cramman, as daa hooill ta jeant magh ass geayl.

## Y fer sniaghtee smoo 'sy theihll

Va recortys son y fer sniaghtee smoo 'sy dowan skeayllt magh ayns 2008 ayns Bethel, Maine. Va'n fer sniaghtee  er yrjid, as va ennym y çhannadeyr Americaanagh Olympia Snowe va tuarastyl Maine currit er.

## Unicode
Ayns Unicode, she yn cowrey "fer sniaghtee" ayn na U+2603. ()

## Imraaghyn

## Kianglaghyn mooie

* Laa Dowanagh ny Fir Niaghtee er 18oo Jerrey Geuree
* Y fer sniaghtee jiu
Sulby

Ta **Sulby** ny valley beg ayns Skeerey Chreest ny h-Ayrey, Mannin. Ta'n balley beg ny hoie er yn A3, y raad ta kiangley Balley Chashtal ayns jiass yn ellan rish Rhumsaa 'sy twoaie. Ta'n ennym Sulby çheet magh ass "Sõlabyr" ("Thalloo Soli") 'sy çhenn Loghlinish.

## Çheer-oaylleeaght
Ta'n shenn valley beg ny hoie er crossag yn A14 (Raad Tolta y Woaillee) as y B9 (Raad y Chladdee). Ta mwyllin as faaie 'sy chooid jeh'n valley beg shoh. Ta'n preeu-phaart jeh'n valley beg ny hoie er yn A3 eddyr Close y Woaillee as Thie Mooar Jinshar.

## Jeeagh er neesht

*Stashoon traenagh Ghroghad Sulby
*Stashoon traenagh Ghlion Sulby
*Doour Sulby

## Imraaghyn
2010

## Taghyrtyn
*

## Baaseyn
* 5 Boaldyn - Umaru Yar'Adua, politickeyr Naigeeragh, Eaghtyrane (2007 - 2010) (r. 1951)
* 8 Boaldyn - Y Reejerey Cecil Clothier, briw Manninagh as sharvaant theayagh (r. 1919)
* 9 Boaldyn - Rita Childers, politickeyr Yernagh, ben heshey yn Eaghtyrane Erskine Hamilton Childers (r. 1915)
* 20 Boaldyn - Breandán Ó Buachalla, ollooagh Yernagh as schoillar ny Yernish (r. 1936)
* 24 Boaldyn - Paul Gray, kiaulleyder Americaanagh (*[[Slipknot (bann)|slipknot]]*) (r. 1972)
* 26 Boaldyn - Kieran Phelan, shannadeyr Yernagh (r. 1949)
* 28 Boaldyn - Gary Coleman, aghteyr Americaanagh (*[[Diff'rent Strokes]]*) (r. 1968)
* 29 Boaldyn - Dennis Hopper, aghteyr as stiureyder scannaneyn Americaanagh (r. 1936)
Isle of Man Purchase Act 1765

She slattys Pharlamaid y Vretyn Vooar eh yn ** 1765** (c. 26) (Gaelg: *Slattys Kionnaghey Ellan Vannin*), ny **** (*Slattys Aa-ghreim*). Hug eh rish kionnaghey kiedyn eiraghtoil Ghiucyn Atholl myr Çhiarnyn Vannin, as hug eh ad da Crooin y Vretyn Vooar.

Hug y Slattys greim da coardailys s'leaie eddyr Charlotte Murray, Bendiuc Atholl, as reiltys Reeriaght y Vretyn Vooar, dy chreck kiedyn ny h-Athollyn er yn Ellan da'n Vretyn Vooar er son £70,000.  Va kied y choonrey y yannoo ec y reiltys fo Slattys Preevaadjagh Parlamaid ayns 1726, agh er y fa dy row kiedyn eiraghtagh er ny h-Athollyn liorish Slattys Parlamaid 1609, va feme er bun-slattyssyn er son ny kiedyn shen y ghoaill jeu.

Ghow y Slattys toshiaght liorish Kied Reeoil er 10 Mee Vayrnt 1765.  Va'n argid ry-chur da Benduic Atholl er 1 Mean Souree 1765 ny ny s'leaie.

As eshyn er ny yannoo lesh kionnaghey yn Ellan, hie y Slattys er aagherrym liorish y Statute Law (Repeals) Act 1976.

## Kiedyn elley
Rere'n Slattys shoh, va kiedyn mannoragh ec ny Athollyn foast, chammah's patroonys er oik Aspick Sodor as Mannin, as vondeishyn elley. Hie adsyn er creck ayns 1828 er son £417,144, liorish daa Slattys Preevaadjagh Parlamaid:

* *"An Act empowering the Lords of the Treasury to Purchase all the Manorial Rights of the Duke of Atholl in the Isle of Man"* [c. 34] 10 Mean Souree 1824

* *"An Act to empower the Commissioners of His Majesty’s Treasury to purchase a certain Annuity in respect of Duties and Customs levied in the Isle of Man, and any reserved sovereign rights in the said Island belonging to John Duke of Atholl"* [c. 34] 10 Mean Souree 1825

## Jeeagh er
*Shennaghys Vannin – Aaphooaraghey

## Imraaghyn
Ellan Noo Perick

Ta **Ellan Noo Perick** ny **Ynnys Pherick** () ny ellan beg magh veih coose Vannin ayns Mooir Vannin. Ta Cashtal Phurt ny h-Inshey ny hoie er yn ellan as ta enney mooar er er son ny tholtanee freillt ayn.
Ceau emshir

Ta **ceau emshir** ny **ceau traa** çheet er gastid, roortys, ny sym ta goit ayns laue ry hoi taitnys ny boggaghey ayns traa seyr.
Aspickys Vannin

Ta **Sodor as Mannin** (), ny **Aspickys Vannin** (), ny aspickys ayns Agglish Hostyn. Hoshiaght va'n aspickys foddey ny smoo, agh, jiu, cha nel eh coodaghey agh Mannin hene as ny h-ellaneenyn beggey ry heu.  

## Shennaghys leah
Va'n aspickys Norlynnagh, Sodor, currit er bun 'sy vlein 1154, as eh coodaghey Inshyn Goal as ny h-ellanyn elley rish coose heear ny h-Albey. V'eh *Suðreyjar* ("Ellanyn y Jiass") yn ennym Loghlinish va currit er yn aspickys, ayns cosoylaght rish *Norðreyjar* ("Ellanyn y Twoaie"), va goaill stiagh yn Orkaid as Shetlynn. Va Mannin goit stiagh ry cheilley lesh ny h-ellanyn jiass shen. Va'n aspickys shoh ny fo-aspickys jeh chooid jeh ard-aspickys Trondheim.

Va ny h-ellanyn shoh dy lieragh stiurit ec Norlynn derrey 1266, tra v'ad lhiggit da Nalbin. Va Mannin rheynnit magh as ny h-ellanyn Albinagh as haink urree dy ve currit fo stiurey Reeaghyn Hostyn 'sy vlein 1334. Lurg shen v'ee ayns greim ec Çhiarnyn Vannin (ny Stanleeyn, Eearlaghyn Derby, veih 1406 derrey 1736 as Duicyn Atholl veih 1736) derrey'n traa nar va'n çhiarnaght kionnit ec y Chrooin Ghoaldagh ayns 1765. Va'n kiart dys Aspick Vannin ry reih ayns shellooderys ec Çhiarnyn Vannin, as dreill Duicyn Atholl y kiart shen lurg yn aa-ghreim ayns 1765 derrey'n traa dy row eh lhiggit seose dys y Chrooin ayns 1828. Cha row Mannin goit stiagh ayns Reeriaght Hostyn, ny 'sy Reeriaght Unnaneysit, agh t'ee ny Croghane-chrooin. Myrane lesh y chooid elley jeh Agglish Hostyn, daag yn Aspickys yn Agglish Chatoleagh Raueagh fo Inry VIII car yn Aachummey Sostynagh. Cha row yn aspick Thomas Stanley saasit lesh ny h-aachummaghyn (yn aa-rheynn jeh'n Aspickys echey veih Queiggey Chanterbury dys Queiggey York) as va'n oik echey goit ass liorish Inry, agh v'eh lhiggit stiagh er feie tammylt giare 'syn oik reesht fo Moirrey Hostyn.  Er yn oyr nagh row Mannin ny cooid jeh Reeriaght Hostyn, cha row Slattys Un-chummey 1662, v'er ny ghoaill rish ec yn Aachroo Sostynagh, currit ayns bree ayns Mannin. Lesh shen, chur yn Aspick Thomas Wilson ooashlaghey ayns Gaelg stiagh 'syn ellan car yn aspickaght echey (1697–1755).

## Shennaghys jeianagh

Va'n ard-çhiamble bunneydagh jeh Aspickys Vannin ny hoie er Ellan Noo Perick ayns Purt ny h-Inshey. Huitt yn ard-çhiamble shen ass ymmyd car y 18-oo eash as er feie ram bleeantyn cha row agh Lhiass ard-cheeill ayns Doolish. 'Sy vlein 1980, va moir-agglish roie jeh Aspickys Vannin, Skyll Noo Charmane ayns Purt ny h-Inshey, enmyssit liorish Slattys Tinvaal.

Er yn oyr nagh vel Mannin ny cooid jeh'n Reeriaght Unnaneysit, cha nel yn Aspick coontit myr Çhiarn Spyrrydoil, as cha nel eh soiaghey ayns Quaiyl ny Çhiarnyn jeh'n Reeriaght Unnaneysit. Er y laue elley, t'eh coontit myr oltey jeh'n Choonseil Slattyssagh ayns Mannin. Myr t'ayn lesh Pointeilyn Crooinagh Agglish Hostyn elley, ta reihys yn aspick jeant lesh coyrle Ard-vinishter y Reeriaght Unnaneysit, ga nagh vel ughtarys echey ayns Mannin.

## Jeeagh er neesht
* Aspick Sodor as Vannin
* Aspick ny h-Ellanyn
* Rolley aspickyssyn ayns Agglish Hostyn
* Mark Hiddesley *(Aspick 1755-1772)*

## Imraaghyn

## Kianglaghyn magh
*Staydraa Agglish Hostyn 2002 
*Slattyssyn Manninagh yn Agglish
R161 (raad)

Ta'n **R161** ny raad ardjynagh ayns Nerin ta kiangley Cionn Átha Gad, Coontae yn Eearvee lesh yn Ooive ayns Coontae yn Vee. Ta'n raad goll trooid Baile Átha Troim myrgeddin. Er y vollagh ta'n raad goll tessen awin an Bhóinn daa cheayrt.

## Jeeagh er neesht
*Raaidyn ayns Nerin

## Imraaghyn
*Slattys Raaidyn 1993 (Rang ny Raaidyn Ardjynagh) Oardagh 2006 – Rheynn Arraghey
Inis Meáin

She **Inis Meáin** (, shenn lettraghey Yernish: ) yn ellan meanagh mastey ny tree preeu-ellanyn ayns Ellanyn Aran, Cooan ny Galliu, er coose heear Nerin. T'eh ny chooid jeh Coontae ny Galliu ayns Queiggey Connaghtey. Ta 160 deiney cummal er yn ellan, as rere shen t'eh ny ellan sloo mastey Ellanyn Aran rere sleih-earroo. Ta cummaltee yn ellan loayr Yernish son y chooid smoo, as t'eh ny chooid jeh'n Ghaeltacht.

## Cowraghyn thallooin

### Buill henndaaleeagh
Ta daa ghoon cloaie er lheh er yn ellan. She raah chloaie oohchrooagh henndeeagh eh *Dún Chonchúir* (Doon Chonchoor), as eh er ny hroggal 'sy lhing roie-Chreestee, lesh reayrtyn er buill henndeeagh elley yn ellan as er y vooir. She doon cloaie eh *Dún Fearbhaí*, v'er ny hroggal 'sy 4-oo eash BNJ. She doon neuchadjin eh yn doon shen er oyr dy row eh troggit ayns cummey kiare-chuilleig ayns cosoylaght rish ny doonyn elley er yn ellan quoi dy row troggit ayns cummey kiarkylagh.

### Thie as Caair Synge

Ren John Millington Synge cummal ayns *Teach Synge* (ny Thie Synge) ayns dagh sourey veih 1898 derrey 1902, raad dy row eh goit stiagh myr goaldagh liorish Bríd as Páidín Mac Donnchadha. T'eh er credjal dy row eh ayns shoh raad hooar eh ardsmooinaght da ny cloiaghyn echey *[[The Playboy of the Western World]]* , *[[Riders to the Sea]]*, as haink ram obbraghyn echey ass skeealyn v'er ny chlashtyn echey veih ny h-ellanee. Va'n thie, raad ren eh cummal, cummaltit liorish sluightyn y chloan Mac Donnchadha derrey ny 1970yn, agh huitt eh ayns drogh-oardrailys. V'eh aa-oshlit dys y phobble ayns Mee Luanistyn 1999 lurg aahroggal.

V'eh *Cathaoir Synge* (Caair Synge) y boayl reih ec Synge er yn ellan, as eh jeeaghyn er Inis Mór as y Cheayn Sheear.

## Ynsagh
Ta un vunscoill er yn ellan, Scoil Náisiúnta Inis Meáin.  

## Imraaghyn

## Galleree

Image:Dun Chonchuir.jpg|Çheu sthie Dún Conchuir (Doon Conchoor)
Image:Inisheer landscape.jpg|Garraghyn as magheryn Inis Meáin


## Lhaih neesht
* Coley, Patricia, and J. M. Armer. *Inishmaan*. Lunnin: Queen Mary College Univ, 1959.
* Quilkin, Rennie Mc. 1999. "Inishmaan". *Poetry*. 174, no. 5: 277.
* Synge, J. M. 1903. "A Dream on Inishmaan". *Green Sheaf*. no. 2: 8-9.
* Synge, J. M. *A Story from Inishmaan*. [Divlyn: New Ireland Review, 1898.

## Kianglaghyn mooie
* Jallooyn veih Inis Meáin

## Jeeagh er neesht
* Ellanyn Aran
* Cooan ny Galliu
Kione y Sker

Ta **Kione y Sker** ny **Creg Voirrey** (, *Conister Rocks* ny *Tower of Refuge*) ny chooid jeh sker ayns Mannin. T'eh ny chreg ta begnagh lane fo ushtey ec baare sker ayns Baie Ghoolish. Ta Kione y Sker lane fo ushtey ec raip-roayrt er lheh, as foddee peiagh erbee shooyl dys yn ellan ec y chontraie co-reggyrtagh.

## Toor y Chemmyrk

She Toor y Chemmyrk () y strughtoor va troggit er yn ellan liorish y Reejerey William Hillary (nane jeh bunneyderyn y Royal National Lifeboat Institution) 'sy vlein 1832. V'eh yn dean ec Hillary na ynnyd kemmyrk dy hroggal ry hoi mayrnee dy lhongvrishaghyn. Va cohoyrtyssyn theayagh cosnit echey er son troggalaght y thie as va cooid vooar jeh ny costalyn er nyn doyr echey hene. Va'n ellan ec y traa shen ayns shellooderys preevaadjagh agh v'eh co-hoyrtit ec y çhellooder echey. Ayns ny bleeantyn lurg y troggalaght, va mooarane dy vee as ushtey oor kiarit da'n toor.

Va cummey cashtal currit er y chemmyrk liorish y ard-obbree John Welch (y dooinney ta freggyrtagh er son cummey mooarane dy hieyn er lheh ayns Mannin). Ec y toshiaght va clageen ayn 'sy toor ry hoi symney cooney as va bee kiarit ry hoi ymmyd ec mayrnee. Ta'n thie ny lhie faggys da terminal baatey assaig y traa t'ayn jiu.

## Jeeagh er neesht
* Purt Ghoolish

## Imraaghyn

## Kianglaghyn mooie
*  Oayllys mychione Kione y Sker
*  Shennaghys Hoor y Chemmyrk
*  Shennaghys giare Hoor y Chemmyrk
Planaid

Ta **planaid** (veih πλανήτης ny Greagish, cummey elley jeh'n fockle πλάνης, "wagaantagh") çheet er corpane niauoilagh ta cruinlaghey rollage ny remlad rollageagh. Ta tree conaantyn ayn son yn ennym planaid dy chur er corpane niauoilagh - dy ve cha mooar as dy ve runtit liorish yn ym-hayrn hene echey, dy ve ro-veg dys co-haaghey çhiass-heshveanagh dy hoshiaghey, as dy vel yn ard nabooagh echey glennit jeh mynphlanaidee.

Dy cadjin, ta planaidyn rheynnit ayns daa ard-phossan: foawir ghas ta nyn blanaidyn mooarey lesh glooaght injil, as planaidyn ooiragh creggagh. Rere keeayllaght yn URE, ta hoght planaidyn ayns Corys ny Greiney. T'ad ayns oardagh foddeeaght veih'n Ghrian, ny kiare planaidyn ooiragh **[[Curain]]**, **[[Badlag]]**, **[[Yn Dowan|yn Dowan]]**, as **[[Mart (planaid)|Mart]]**, as ny kiare foawir ghas **[[Iupiter]]**, **[[Sarn (planaid)|Sarn]]**, **[[Uraanus]]**, as **[[Neptioon]]**. Myrane lesh ny hoght planaidyn, ta queig planaidyn crivassanagh er y chooid sloo ayns Corys ny Greiney, as kiedyn dy thousaneyn dy chorpaneyn beggey. Magh ass Curain as Badlag, ta eaystyn, ny fo-phlannadyn cruinlaghey dagh planaid ayns Corys ny Greiney.
Sodor

Foddee dy vel **Sodor** (veih *Súðreyjar* ny Shenn Loghlinish ta çheet er "ny h-ellanyn jiass", i.e. Inshyn Goal) çheet er:

* **[[Aspick Sodor]]** ny **[[Aspick ny h-Ellanyn]]**, aspick Norlynnagh ny Albinagh er Inshyn Goal as Mannin
* **[[Aspickys Vannin]]** ny **[[Aspickys Sodor as Mannin]]**, aspickys ayns Agglish Hostyn
* **[[Sodor (ellan far-skeealagh)]]**, soiaghey da'n straih *[[Thomas the Tank Engine and Friends]]*
Awin Ghoolish

Ta **Awin Ghoolish** () ny h-awin ghiare ta girree un veeilley çheu heear jeh Doolish, Mannin, as ta roie trooid y valley dys Baie Ghoolish ayns Mooir Vannin.

## Imraaghyn

## Jeeagh er neesht
* Rolley awinyn ayns Mannin
Corbin Bleu

Ta **Corbin Bleu Reivers** (va ruggit er 21 Toshiaght Arree 1989 ayns Brooklyn, Caayr York Noa), ny aghteyr, ny chraishteyder, ny ghaunseyr, as ny arraneyder Americaanagh. Ta enney mooar er son e phaartyn 'sy straih filmyn *[[High School Musical (straih fillym)|High School Musical]]*.
Greeish

She troggalaght ta jeant seose jeh keimyn ry hoi foddeeaght phontreilagh dy gholl harrish ee **greeish**, **greeishyn**, ny **lhag greeish**. Foddee ad dy ve jeant ayns cummey jeeragh, ny kiarkylagh, ny foddee dy vel ad jeant seose jeh daa ayrn jeeragh as ad kianglt dy h-uillinagh.
Sleityn as cruink ayns Mannin

Ta'n art shoh goaill oayllys mychione, as cur ayns rolley, ny **cruink as sleityn ayns Mannin**.

## Fysseree chadjin

Ta Mannin ny h-ellan cronkagh, agh cha nel agh un vullagh foddee rang-oardraghey myr slieau (ny smoo na 2000 trieyn er yrjid) - Sniaul.

## Jiass

Ta thalloo rea veg slystagh ry-akin ayns Jiass yn Ellan mygeayrt Balley Chashtal as Balley Sallagh, agh ta'n ard shoh ny halloo chronkagh as er y choose heear yiass ta ny cruink shen girree dys mullee gheamagh lheid as Baarool Jiass as Cronk ny Arrey Laa as eh tuittym begnagh dy jeeragh stiagh 'sy vooir.
 
## Meanagh

Ta glion, t'er enney myr y glion meanagh, scarrey ny cruink yiass veih'n reayn meanagh ta goaill stiagh ny mullee s'yrjey. Ta'n reayn meanagh shoh goaill stiagh 11 ass ny 12 vullagh s'yrjey er yn ellan. Ta'n ard shoh jeant seose jeh moanee foshlit as thalloo gharroo. Cha nel mooarane dy 'leih cummal 'syn ard shen as cha nel agh un phreeu-raad goaill tessen y ghlion.

## Twoaie

Ta Twoaie yn Ellan jeant seose son y chooid smoo jeh thalloo rea vooar as cha nel ayn agh cruink injil ayn as yn ennym Cruink Vreeshey currit orroo.

## Marilynyn

Ta 5 marilynyn ry-gheddyn ayns Mannin:

## Rolley mullee ta ny s'yrjey na 1500 trieyn (457m)
Ta 12 vullagh ayns Mannin ta ny s'yrjey na 1500 Tr. Ta dagh mullagh jeu, magh veih Baarool Jiass, nyn soie 'sy reayn meanagh eddyr y ghlion meanagh as y thalloo rea hroaragh 'sy twoaie.


1. Sniaul 2034 Tr (620m) 
2. Baarool Twoaie 1842 Tr (561m) 
3. Clagh Ouyr  1808 Tr (551m) 
4. Beinn y Foaid 1772 Tr (544m) 
5. Slieau Freoghane 1602 Tr (488m) 
6. Kolrinn 1599 Tr (487m) 
7. Baarool Jiass 1585 Tr (483m) 
8. Slieau Ruy 1570 Tr (478m) 
9. Sartfell 1560 Tr (475m) 
10. Slieau Çhiarn 1533 Tr (467m)  
11. Carraghyn 1520 Tr (463m) 
12. Slieau Lhean 1507 Tr (459m)


Image:Bradda Hill after the fire.jpg|Kione Vradda 'sy jiass
Image:Snaefell with Snaefell Mountain Railway.jpg|Y raad yiarn dys mullagh Sniaul


## Imraaghyn
George Miok

Va **George "Gyuri" Miok** (18 Boaldyn 1981 &ndash; 30 Nollick 2009) ny hidoor as ny harjant ayns Forsaghyn Armit y Chanadey. Hooar eh baase tra v'eh ayns shirveish 'syn Afghanistaan 'sy vlein 2009. Hooar eh boynyn ry hoi Shirveish Freayll Shee Chanadagh, ry hoi'n RCAH son yn Eear-Yugoslaavey, as ry hoi Shirveishyn 'syn Aishey Heear Yiass. V'eh gobbraghey myr ynseyder tra nagh row eh gobbraghey lesh yn armee.

## Seihll leah

Va George (ny György) ruggit lesh lught thie Canadagh Ungaaragh ayns Edmonton. Va troor braaraghyn echey - Michael, John as László - as ad ruggit ec yn ayr echey Illés Miok (ass Senta, Vojvodina) as ec y vaayr echey Anna Miok (ass Coontae Veszprém). Cha row ben heshey ny paitçhyn echey.

V'eh ny ynseyder eaisht dy row studeyryssyn jeant echey ec Ollooscoill Alberta. 'Sy vlein acadoil 2008-2009 dynsee eh craueeaght, maddaght, edjaghys fishigoil, as slaynt dys scollagyn jeh'n 7oo keim ayns Ard-scoill Hosharagh Noo Cecilia ayns Edmonton.

V'eh ny oltey jeh pobble Ungaaragh Edmonton as va'n Ungaarish echey.

## Coorse caggee

Hie Miok stiagh 'syn armee tra v'eh 17 bleeaney d'eash. Ayns 2002 hie eh dys Bosnia as eh shirveishey fo SFOR. Hie eh dys yn Afghanistaan da'n chied cheayrt ayns 2005. V'eh ny oltey jeh'n 41 Combat Engineer Regiment as v'eh gobbraghey ayns Fwirran Aahroggal Wheiggey Kandahar. 'Sy vlein 2009 hooar eh, lesh troor sidooryn Canadagh elley, baase tra va'n fainagh caggee oc er ny vuilley lesh saase bleaystagh cummeydeyragh kiare kilomeadaryn çheu yiass veih Balley Kandahar. V'eh ny 135oo sidoor Canadagh dy ve marrooit 'syn Afghanistaan.

## Jeeagh er neesht

* Michelle Lang, naighteyr va marrooit marish George Miok

## Imraaghyn

## Kianglaghyn mooie

*  Aaraa ec Ard-vinishter y Chanadey
*  [Çhaghteraght veih [Michaëlle Jean], Ard-Chiannoort as Ard-Anneyder y Chanadey, er taghyrt baaseyn kiare sidooryn Canadagh]
*  Va'n Sjt. George Miok laccal dynsaghey
*  Cur er ash gys çheer y Sjt. George Miok (feeshan)
Phenomenon

She taghyrt baghtagh eh **phenomenon** (ass Shenn Ghreagish *φαινόμενoν*, yl-rey. *φαινόμενα* - *phenomena*). Ayns glare cadjin, foddee **phenomenon** çheet er taghyrt ard-yindyssagh.  Ayns oaylleeaght, t'eh çheet er taghyrt baghtagh, goaill stiagh fir chadjin, as eer my vees feme ayd er jeshaghtys er lheh er son eshyn y chronnaghey.  Myr sampleyr, ayns fishig, ta phenomena goaill stiagh cooilleeinaghyn Isaac Newton er cruinlaghey ny h-eayst as trimmid cadjin, ny cooilleeinaghyn Ghalileo Galilei er gleashaght crogheydane.  Ayns fallsoonys, t'eh çheet er taghyrt er ny hastey ec peiagh ennagh.  Foddee ad goll er tastey liorish ny keeallyn ny liorish yn aigney.

## Imraaghyn
Jeshaght

She greie ee **jeshaght**. Dy cadjin, ta'n obbyr çheet er nhee co-oltagh ta jannoo obbyr (ny cooney sleih obbyr y yannoo) liorish ymmyd bree. Cha nel co-oltyn so-ghleashagh ec dagh fer; myr sampleyr, cha nel gleashaght ry-akin jeh co-earrooderyn.

## Sorçhyn dy yeshaght

Shoh kuse dy 'ir chadjin:

* Ta jeshaghtyn bunneydagh caghlaa troa ny mooadys forse ennagh gyn ceau bree erbee. T'adsyn goaill stiagh y plaaney liargee, queeyl as essyl, maidjey, ullag, jeenys as cassey. 
* Ta ymmodee jeshaghtyn jannoo forse jeh bree, myr sampleyr, jeshaght lostee yn-veanagh ny gall-ghreie. 
* Ta turbeen goaill bree ass stroo fliughid ennagh as jannoo obbyr lesh, myr sampleyr, mwyllin geayee
* Lesh gleashaghey trooid fliughid ennagh, ta edjag jannoo forse er jeeraghan y ghleashaght, as shen cummaght ardjee. T'adsyn goaill stiagh shiaull, skian, as stiur

## Imraaghyn
Forse

She parameter vaghtooragh eh **forse**, as ta paart mooar echey ayns obbrinaght chlassicagh. Foddee eh bieauaghey ny aachummey nheeghyn, as trooid eiyrtys 'orse, foddee oo jannoo obbyr ny caghlaa bree nhee ennagh. Ta mooadys as troa ec forse, as myr shen, she vaghtoor t'ayn.

Ta leighyn gleashaght Newton meenaghey forse myr cormid caghlaa momentum nhee ennagh, dy ghraa myr shen:

:~ F = m.a 

raad ta:
**F** çheet er Forse (N)
**m** çheet er Glout (Kg)
**a** çheet er bieauaghey

Ren ny shenn 'allsoonee ymmyd jeh'n eie dy row forse ayn er son studeyrys er nheeghyn staddagh as gleashagh. Ren Aristotle ymmyd yn eie shen y veenaghey, agh va'n eie echey goaill stiagh far-hoiggalyn bunneydagh v'ayn foast rish ymmodee keeadyn. Haink Archimedes dy hoiggal eh ny share liorish cooilleeiney jeshaghtyn bunneydagh, agh ec y traa shen, shimmey peiagh va credjue eieyn Aristotle foast. Rish toshiaght Lhing ny Soilsheyraght, chiartee Isaac Newton ny far-hoiggalyn shoh lesh fys maddaghtoil va cummal magh rish tree keeadyn, faggys.  Leah 'sy 19oo eash, doshil Einstein sheiltynys ny conastaght er lheh er son dy 'aaishnaghey dy kiart cre'n aght vees forseyn ardjaghey dy easponaantagh tra ta breneen çheet tayrn er-gerrey da bieauid hollys.

## Imraaghyn
Fannag

Ta **fannag** çheet er ymmodee ein doo glossagh 'sy ghenus Corvus. Ny keayrtyn, t'eh çheet er eean raip myrgeddin, ga nagh vel faggys-vooinjerys eddyr oc.

Ta fannagyn mooarey gaase da lieh-veedyr er lhiurid, as skeaylley skian un veedyr oc.  T'ad gee jeh'n thalloo, as she eederyn ooilley t'ayn.  Foddee ad soiaghey er beiyn annoonagh ny aeg as adsyn y varroo.  Er y fa shen, as er y fa dy vel ad gee grine ass y vagher, cha mie lesh eirinee ad.  Ta bee elley goaill stiagh smeir, beisteigyn, oohyn ein as convayrt.  Ny keayrtyn, t'ad tashtey naightee dy 'eill ny rass dys ee ny s'anmey.  Foddee ad goaill bee jeh beiyn elley, as co-obbraghey ny keayrtyn er son shen y yannoo.

Ta fannagyn cummal ayns lughtyn mooar, as t'ad co-obbraghey dys shelg as feddyn bee, chammah's dys fendeil y thalloo oc as goaill kiarail jeh ny h-eean oc.  Ta edd jeh slattagyn ec dagh piyr ayns billey ennagh, as t'ad breh queig ny shey oohyn glassoil breck.  Foddee fannagyn aegey ceau wheesh as shey bleeantyn roish my vees ad breh.  'sy gheurey, t'ad çhaglym ayns possanyn mooarey, as jeihghyn dy villaghyn ayndaue, foddee.  'syn aght shen, t'ad goaill çhiass, co-choadey as fys, foddee.  Ta bea wheesh as 13 bleeantyn ec fannag feie, as ny smoo na 20 blein ayns cappeeys.
Gorree Crovan

She ree Gael-Loghlynnagh Vannin as ny h-Inshyn as Ghivlyn va **Godred Crovan** (Gaelg: *Gorree Crovan*, **', ). Foddee dy vel yn ennym "Crovan" çheet er "laue bane" (ass ).  Er y laue elley, foddee eh çheet ass y Yernish , "ingin", ny Shenn Loghlynish ''kruppin'', "croobagh" Va ennym elley echey, **', "keoie", ass y Çhenn Yernish **', "merre".  Ta ny [[Manninee]] cur **Gorree Crovan*' er.

==Shennayraght as bea leah==
Ta fogrey baaish Ghodred ayns [[Recortyssyn Tigernach]] cur *Gofraid mac meic Aralt* er, dy ghra myr shen, "Godred mac vac Harald".  Er y fa shen, ta kuse dy 'leih credjal dy row eh ny vac (ny mac shayrey ny braarey) [[Ivar Haraldsson]], ree Ghivlyn eddyr 1038 as 1046.  Ta *Recortyssyn Reeaghyn Vannin as ny h-Ellanyn* gra dy row eh mac Harald Doo Ysland.  Cha nel sleih shickyr my row shen çheet er *yn Eeslynn*, [[Ìle]] ny [[Nerin]].

Rere ny Recortyssyn, v'eh ny vayrnagh taartys [[Harald Hardraade]] ec [[Caggey Droghad Stamford]] er 25 Mean Fouyir 1066. T'ad gra dy dooar eh kemmyrk marish e vooinjer, [[Godred Sigtryggsson]], [[Ree Vannin as ny h-Inshyn]] y traa v'ayn.  Ta [[shennaghys Yernagh]] gra dy row eh biallagh da Ree Ghivlyn Yernagh, [[Murchad mac Diarmata|Murchad]] mac [[Diarmait mac Maíl na mBó]], fer ny h-[[Uí Cheinnselaig]].  Hooar Godred Sigtryggsson as Murchad baase ayns 1070, as ghow Fingal, mac Ghodred, reiltys Vannin.

==Cur stiagh er Mannin==

Ayns 1079, rere *Recortyssyn Vannin*, hug stiagh Godred er Mannin tree keayrtyn:


==Barriaght as coayl Ghivlyn==
Rere ny *Recortyssyn* as shennaghys Yernagh, ghow eh Divlyn ny yei shen, ga nagh vel fys ain er y date.  Ayns 1087 ta *Recortyssyn Ullee* gra dy hooar "oeyn Ragnall" baase choud's v'ad cur stiagh er Mannin.  Ayns 1094, hie Godred er imman magh ass Divlyn ec [[Muircheartach Ua Briain]].  Hooar eh baase y vlein eiyrtyssee er [[Ìle]], "liorish paitt" rere *Recortyssyn Reeriaght ny h-Erin*.

==Sliught as eiyrtyssyn==
Va tree mec er fys ain ec Godred, [[Lagman Vannin|Lagmann]], [[Olaf I Vannin|Olaf]] as Harald. Hie Harald er doallaghey ec Lagmann as t'eh lheie magh ass shennaghys, agh va sliught Lagmann as Olaf stiurey [[Reeriaght ny h-Inshyn]] derrey irree magh [[Somerled]] as e vec, as v'ad stiurey Mannin derrey ghow [[Alistair mac Alistair]] ee stiagh ayns [[Albin]] ayns 1266.  Cho anmagh as 1275, ren [[Godred VI Vannin|Godred]] mac [[Ree Vannin]] s'jerree eab yn Ellan y ghoaill.

==Imraaghyn==


===Teksyn ymmydoil===

* [https://web.archive.org/web/20110515022722/http://www.isle-of-man.com/manxnotebook/manxsoc/msvol22/ The Chronicle of Man and the Sudreys] er ny hoilshaghey ec y [[Manx Society for the Publication of National Documents|Manx Society]] (1874) ec [https://web.archive.org/web/20060318124039/http://www.isle-of-man.com/manxnotebook/ A Manx Note Book.  [[Ladjyn]] as [[Baarle]]]
* [http://celt.ucc.ie/index.html CELT: Corpus of Electronic Texts] ec [[Colleish Ollooscoill Chorkee]], goaill stiagh *Recortyssyn Ullee*, *Tigernach* as *Reeriaght ny h-Erin'' chammah's sheelogedyssyn as beaghyn ny Nooghyn.
* 
* 
*
Slyst Kurortny

She slyst lesh Caayr Pheddyr, y Roosh, eh **Slyst Kurortny** (). T'ee ny soie er Quing hallooin Charelia er broogh hwoaie Lhoob Innlynn. Rere coontey-pobble ny bleeaney 2002 va 67,511 cummaltee aynjee. Ta'n clyst goaill stiagh ny baljyn baljagh Sestroretsk (40,287 cummaltee) as Zelenogorsk (12,074 cummaltee), myrane lesh ny baljyn beggey baljagh Beloostrov (1,690 cummaltee), Komarovo (1,062), Molodyozhnoye (1,437), Pesochny (6,487), Repino (2,011), Serovo (252), Smolyachkovo (568), Solnechnoye (1,161), as Ushkovo (482).
Zelenogorsk, Caayr Pheddyr

Ta **Zelenogorsk** (, roish 1948: Терио́ки, ) ny valley ayns y Roosh ayns Slyst Kurortny 46 km sheear hwoaie veih Caayr Pheddyr. Ta'n balley ny lhie er broogh hwoaie Lhoob Finnlynn. Ta'n stashoon traenagh soit er raad yiarn Caayr Pheddyr (Stashoon traenagh Finlyandskiy) – Vyborg. 'Sy vlein 2003 va 12,100 cummaltee 'sy valley, as dar lesh shen, t'eh ny valley smoo ayns Caayr Pheddyr.

## Kianglaghyn magh

*Ynnyd-eggey oikoil Zelenogorsk
Armys Vannin

Ta **armys Vannin** ny chowrey ny ny armys oikoil Vannin. V'eh doltit er 12 Jerrey Souree 1996. She **Armys E Ard-Ooashlid ayns Cair Ellan Vannin** yn ennym kiart er. Ta'n armys jeant seose jeh scape lesh tree cassyn er, as ny tree cassyn shen jeant seose jeh tree cassyn deiney cam er magher jiarg. She shirragh y ree as y feeagh ny bhutyn.

She *[[Quocunque Jeceris Stabit]]* (Ladjyn er son: *Aghterbee ceauee shiu eh, shassee eh*) y jarroo-raa.
Teisht Chadjin Ghaelgagh

Ta'n **Teisht Chadjin Ghaelgagh** ny coorse corrym rish y GCSE, ta stiurit ec y Rheynn Ynsee ayns Mannin. V'eh currit er bun ayns Mean Fouyir 'sy vlein 1997. Ta'n coorse bunnit er sonreeaghtyn t'er geddyn ayns scrutaghtyn çhengaghyn joarree noa-emshiragh. Foddee dagh scollag, t'er ny yannoo studeyryssyn er y Ghaelg dys y Chiarroo Keim Ogheragh, geddyn y whalleeaght.

## Imraaghyn

## Kianglaghyn mooie
* Teisht Chadjin Ghaelgagh
Bunscoill

Ta **bunscoill** çheet er scoill ta currit da paitçhyn aegey.  Ayns Mannin as Bretyn Vooar, shen paitçhyn eddyr 4 as 10 bleeaney d'eash, son y chooid smoo.
Kay

Ta **kay** ny **kyeoh** çheet er bodjal ta coventyn rish y thalloo. Foddee bodjallyn dy ve coontit myr kay dy cooidjagh, ansherbee; myr sampleyr, ta'n chooid jeh'n vodjal ta croghit çheu heose jeh'n thalloo enmyssit myr bodjal, agh raad ta'n bodjal shen coventyn rish thalloo ard, t'eh coontit myr kay ec y voayl shen.
Armys Vretin

Va **Cowrey Reeoil Vretin** lowit ayns Mee Voaldyn 'sy vlein 2008. T'eh bunnit er yn armys va ymmyrkit ec Llywelyn Mooar, y flah Bretnagh ard-ghooagh ass y trass cheead-bleeaney jeig, myrane lesh Crooin Edard Noo ta ny soie çheu heose jeh scrolley rea, myrane lesh slongan ta jeant seose jeh cowraghyn losseragh jeh ny kiare çheeraghyn 'sy Reeriaght Unnaneysit, as eh cruinnlaghey'n scape.
Geay

Ta **geay** çheet er gleashaght ghasyn er scailley mooar. Er y chruinney, ta'n gheay çheet er gleashaght vooar yn aer. 'Syn 'eaynid mooar, she gleashaght ghasyn ny gleashaght vreneenyn trimmidagh ta roie veih'n ghrian trooid y feaynid mooar ee geay ny greiney, as she gassaghey magh bun-stooghyn eddrym veih aeraght phlanaid ennagh ee geay phlanaidagh. Dy sampleyragh, ta geayghyn rang-oardit rere nyn scailley reamyssagh, rere nyn mieauid, rere ny forseyn v'er chur ad er bun, rere ny h-ardjyn as ad goaill toshiaght ayndaue, as rere nyn eiyrtyssyn. Ta ny geayghyn s'troshey ayns corys ny greiney ry-akin er Neptune as er Sarn.

## Kianglaghyn magh
*Kaart roie ny geayaghyn eaghtyragh dowanagh
Rio (emshir)

She lhiggey sheese creoi dy ghaal ushtey veih aer liugh eh **rio**. T'eh lhiggit sheese tra ta crackanyn ny eaghtyryn creoi ny s'feayrey na poynt druightey yn aer s'niessey. Ta mooadys crystalyn rio anchasley rish y cheilley er cooishyn traa as y feddynaght dy ghaal ushtey. Dy mennick ta'n rio trooid-hoilshagh er tuarastyl. Ta ymmodee sorçhyn dy rio ayn goaill stiagh lheid as rio raadeeoil as rio uinnag. Foddee rio jeeyl tarmaynagh dy yannoo myr foddee eh stroie troaryn ny messyn croghee.
Taarnagh

Ta **taarnagh** çheet er y feaym ta jeant liorish tendreil. Foddee taarnagh dy ve ny 'rapperaght harmaneagh gheyre, ny dy ve ny harmane injil liauyr, agh t'eh shen croghit er y torçh tendreil t'ayn as er foddeeaght yn eaishteyder. Ta'n bishaghey doaltattym ayns broo as çhiassid veih'n tendreil cur rish mooadaghey tappee jeh'n aer mygeayrt as çheusthie jeh çhenney taarnee. Ta'n mooadaghey shen jeh'n aer cur tonn craaynagh sonnagh as eh cur rish feaym taarnee, as eh er enney myr *rooit-taarnee*.

## Jeeagh er neesht
* Çhenney taarnee
* Sterrym taarnee
* Tendreil
Tendreil

Ta **tendreil**, ny **çhenney** ny keayrtyn, çheet er lhiggey aeraghtagh dy lectraght ta goll marish taarnagh. Ta tendreil taghyrt car sterrymyn taarnee dy cadjin, agh foddee eh taghyrt car bruightaghyn volcaanagh ny sterrymyn joan. 'Sy lhiggey lectragh aeraghtagh, foddee leeideilagh dy çhenney tendreil troailtaghey ec bieauidyn er-gerrey da 60,000 m/s (130,000 mso), as foddee eh dy ve 30,000&nbsp;°C (54,000&nbsp;°F) er çhiassid.

## Kianglaghyn magh

* 
* World Wide Lightning Location Network
Fliaghey

Ta **fliaghey**, ny **fliughey** ny keayrtyn, çheet er frassaghey ushlagh, ayns cosoylaght rish sorçhyn elley dy rassaghey lheid as sniaghtey, sniaghtey garroo, as fliugh-niaghtee, ta tuittym neose veih'n aer. Er y chruinney, t'eh çheet er co-ghlooghey gaal ushtey aeraghtagh dys bineyn d'ushtey as ad tuittym veih'n aer er yn oyr dy vel ad ro hrome dy ve croghit ayn.
Bodjal

She cruinnaghey reayrtagh dy vineenyn **bodjal**. Foddee dy ghra dy vel ad jeant seose jeh bineenyn beggey d'ushtey ny crystalyn beggey riojit t'er nyn groghey 'syn aeraght çheu heose jeh thalloo ny Cruinney ny jeh thalloo chorpane planaidagh elley. Ta bodjal çheet er cruinnaghey reayrtagh ta çheet ry-cheilley fo ym-hayrn chammah, lheid as stooghyn 'sy spoar as ad enmyssit bodjallyn eddyr-rollageagh as neealyn.

Nar ta bodjal coventyn rish y thalloo t'eh aa-enmyssit myr kay.
Sniaghtey

Ta **sniaghtey** çheet er sorçh frassaghey ayns aeraght ny cruinney ayns cummey riojag ushtey chrystallagh, as ta jeant seose jeh mooarane dy chladdanyn sniaghtee as ta tuittym veih ny bodjallyn. Er yn oyr dy vel sniaghtey jeant seose jeh ayrneenyn beggey dy riojag t'eh coontit myr stoo grineagh.
Noo Peran

Va **Noo Peran**, ny **Peran** ny abb Cornagh as ny noo, jeh sluight Yernagh myr yein. T'eh coontit myr ard-noo ny stainneyderyn, as, dy mennick, t'eh coontit myr ard-noo ny Corn, ga dy vel aggyrtyssyn da'n enmys shen ec Noo Maayl as Noo Petrek myrgeddin.

She brattagh Pheran brattagh ny Corn as eh jeant seose jeh crosh vane ta currit er cooylrey doo. She yn 5oo laa dy Vee Vayrnt Laa'l Peran.
Sniaghtey garroo

Ta **sniaghtey garroo** ny **clagh sniaghtee** çheet er sorçh dy 'rassaghey creoi ta jeant seose jeh bluckanyn ny ceabyn neuchadjin rio. Er y Chruinney t'ad jeant seose jeh rio ushtey son y chooid smoo as t'ad eddyr 5 mm as 150 mm er crantessen. Dy mennick ta ny claghyn sniaghtee mooarey tuittym car sterrymyn taarnee trome.
Claddan sniaghtee

She covluckanyssyn dy chrystalyn rio riojit ta tuittym neose veih aeraght ny Cruinney eh **claddan sniaghtee**. T'ad goaill toshiaght myr crystalyn sniaghtey ta lhiasaghey nar ta bineenyn bodjallagh mynreayrtagh sur-feayrit goaill riojey. Ta claddanyn sniaghtee ry-gheddyn ayns ram cummaghyn as mooadyssyn.
Lieh-innys yn Ibeir

Ta **Lieh-innys yn Ibeir**, ny **yn Ibeir**, soit ayns sheear yiass yn Oarpey as ta'n lieh-innys goaill stiagh y Phortiugal, y Spaainey, Andorra as Gibraaltar, myrane lesh cooid veg jeh'n Rank. T'eh ny lieh-innys smoo sheear jeh ny tree lieh-inshyn mooarey 'syn Oarpey - lieh-inshyn yn Ibeir, yn Idaal, as ny Çheeraghyn Balkanagh. T'eh çhemmit 'sy niar as 'sy niar yiass liorish y Veanvooir, as 'sy twoaie 'sy neear as 'sy neear yiass liorish y Cheayn Sheear. Ta ny Sleityn Pyreanagh jannoo seose çhemmal shiar hwoaie y lieh-innys as t'ad scarrey'n lieh-innys veih'n chooid elley jeh'n Oarpey. 'Sy jiass t'eh çheet dy faggyssagh rish yn Affrick. T'eh ny nah lieh-innys smoo 'syn Oarpey, as eh 582,860 kilometeryn kerrinagh (225,040 mi ker) er eaghtyr.
Darragh

She billey 'sy ghenus Quercus eh **darragh**, as ta mysh 400 dooie ayn.  T'eh dooghyssagh da'n Lieh-chruinney Hwoaie, as  t'eh goaill stiagh dooieyn yn-lhoamey as sheer-ghlassey.
Beih

She lus erbee 'sy yenus ***Betula*** **beih**, 'sy chynney Betulaceae. Ta mooinjerys faggys eddyr beih, feih as darragh.

## Eggoaylleeaght
Ta ymmodee ushagyn croghey er beih; myr sampleyr, ta sheel as buinnaghyn veih nyn stoo-beaghee scanshoil da corkanyn airhey as kellee doo. Ta'n billey hene ny 'astee er son ymmodee fungyssyn, crottalyn as keynnee, chammah's beisteigyn as sheeintee. Ta kuse jeu cummal myr sheadaneyn ny shimboshee er as ayns y villey.

Ta braddagyn mysh keead dy 'oillycanyn cummal er beihyn.

## Cummey

She biljyn beggey dys lieh-vooarey t'ayn 'sy chooid smoo, as ad cummal ayns ardjyn tempreilagh. Ta duillagyn cadjin oc, as foddee ve birr ny aggyn orroo. She samara beg eh y mess oc, ga nagh vel ny skianyn ry-akin dy mie ayns kuse dy ghooie.

Ta lenticellyn liauyrey co-chruinnagh er roost beih, as dy mennick, t'eh rheynn ayns brattyn keylley, er y veih phabyragh er lheh. Ta ooill rosinagh ayn, as er coontey shen, t'eh beayn-hassooagh dy liooar. Ta daah baghtal dur enmyn cadjin er dooieyn ny beih.

Ta buinnaghyn çheet magh dy leah, as t'ad lane aasit rish ard souree. Ta dagh buinney çheualagh, as cha nel buinney jerrey erbee; ta'n bangale gaase trooid y vuinney çheualagh s'ardjey. Ta fuygh gloo-freihagh ec beihyn, as co-yannoo strollagh echey; foddee oo eshyn y ghloasaghey dy mie. Ta feeu conney mie echey.

Ta duillagyn ny dooieyn casley rish y cheilley. T'ad gaase er cor-heuyn y vanglane; ta feeacklyn oc as feeacklyn sloo orroo (aa-eeacklagh); ta cuishlinyn fedjagagh, cass duillag, as stipuleyn oc.

## Imraaghyn

## Kianglaghyn magh

* Tree Family Betulaceae Caslyssyn-soilshey jeh ymmodee dooieyn 'sy Morton Arboretum